Feker Libi

Feker Libi (באמהרית: ፍቅር ልቤ; בעברית: אהוב ליבי) הוא סינגל שהוקלט על ידי הזמרת הישראלית עדן אלנה. השיר יצא לאור ב-3 במרץ 2020, על ידי חברות התקליטים ארומה מיוזיק וטדי הפקות. השיר היה אמור לייצג את ישראל באירוויזיון 2020, שהיה אמור להיערך ברוטרדם, הולנד, בעקבות זכייתו במקום הראשון במשדר "השיר הבא לאירוויזיון". בסופו של דבר, בוטלה התחרות עקב התפשטות מגפת הקורונה, והשיר לא יוכל לייצג את ישראל באירוויזיון הבא, אך אלנה עצמה נבחרה לייצג את ישראל באירוויזיון 2021.

רקע וכתיבה 
השיר נכתב והולחן על ידי דורון מדלי ועידן רייכל והופק על ידי ינון יהל ורייכל. השיר משלב מילים באנגלית, עברית, ערבית, אמהרית ושפה מתוכננת. מדלי בעבר כתב והלחין את השיר הזוכה באירוויזיון 2018, "Toy", בביצוע נטע ברזילי, והשיר "Golden Boy" בביצוע נדב גדג' אשר ייצג את ישראל באירוויזיון 2015. השיר הוא השיר הראשון שמכיל בתוכו את השפה האמהרית אשר משתתף בתחרות הזמר של האירוויזיון.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה ממיליון השמעות.

אירוויזיון 2020 

אלנה נבחרה לייצג את ישראל באירוויזיון לאחר שזכתה בעונה השביעית של תוכנית המציאות "הכוכב הבא לאירוויזיון". זה הוא שיר אחד מבין ארבעה שירים שנבחרו בוועדה והגיעו לשלב הסופי והשתתפו במשדר "השיר הבא לאירוויזיון" ששודר ב-3 במרץ 2020 בכאן 11, ומתוכו נבחר השיר לייצג את ישראל באירוויזיון 2020 ברוטרדם, הולנד.

אלנה הייתה אמורה לבצע את השיר בחצי-הגמר הראשון שהיה אמור להיערך ב-12 במאי 2020 ולנסות להעפיל לגמר התחרות. בעקבות מגפת הקורונה, בוטל אירוויזיון 2020, וכלל הזמרים אשר היו אמורים להשתתף בו נבחרו אוטומטית לייצג את מדינתם בשנה הבאה, אך כלל השירים שנבחרו לשנה זו לא יוכלו להשתתף בתחרות ב-2021.

ב-10 במרץ 2020 יצאה לאור גרסת האירוויזיון.

וידאו קליפ 
לקראת משדר "השיר הבא לאירוויזיון" העלו כאן 11 לערוץ היוטיוב שלהם ב-27 בפברואר 2020, את האודיו הרשמי של השיר. האודיו מציג בתוכו את אלנה ואת מילותיו של השיר.

רשימת השמעה

מיקומי שיא

קרדיטים
 דורון מדלי – מילים, לחן, קולות
 עידן רייכל – מילים, לחן, הפקה, קלידים
 ינון יהל – הפקה, קלידים, תכנותים, מיקס, מאסטרינג
 רונן הלל – טכנאי
 אופק אריוב – עוזר טכנאי
 עמרי בר הוד – תכנותים
 רודי ביינסין – קולות

גרסאות כיסוי 
במרץ 2020, עקב ביטול האירוויזיון בשל מגפת הקורונה, הקליט יוצר השיר עידן רייכל גרסת כיסוי לשיר. הגרסה הוקלטה במהלך סגר בדירתו של רייכל.

קישורים חיצוניים

 
 
 Feker Libi באתר תאגיד השידור הישראלי
 לדף השיר באתר הספרייה הלאומית

הערות שוליים 

שירי 2020
סינגלים מ-2020
שירי אירוויזיון 2020
שירי עדן אלנה
שירי קדם-האירוויזיון
שירי ישראל באירוויזיון
שירים באמהרית
שירים באנגלית
שירים בעברית
שירים בערבית
שירים מרובי שפות
שירים שנכתבו על ידי דורון מדלי
שירים שנכתבו על ידי עידן רייכל
שירים שהולחנו על ידי עידן רייכל
שירים שהופקו על ידי ינון יהל
שירי אהבה
שירי דאנס-פופ
סינגלים בהוצאת ארומה מיוזיק